**Promet na malo duvanskim proizvodima**

Djelatnost prometa na malo duvanskim proizvodima može da obavlja privredno društvo, odnosno preduzetnik. Odobrenje za obavljanje navedene djelatnosti se izdaje na period od dvije godine, a produženje odobrenja vrši se pod uslovima i na način propisan za izdavanje odobrenja. Zahtjev za produženje odobrenja se podnosi najkasnije 30 radnih dana prije isteka roka važenja odobrenja.

**Uslovi**

**•** privredno društvo, odnosno preduzetnik može se baviti prometom na malo duvanskim proizvodima ako je upisano u CRPS;

• ispunjava propisane minimalno tehničke uslove za promet robe na malo;

• ima zaključene ugovore, odnosno predugovore sa trgovcem na veliko duvanskim proizvodima;

• da privredno društvo/preduzetnik i odgovorno lice u privrednom društvu, u posljednje tri godine koje predhode podnošenju zahtjeva za izdavanje odobrenja, nije osuđeno za krivično djelo nedozvoljene trgovine, odnosno za krivično djelo nedozvoljene proizvodnje duvana, obrađenog duvana i duvanskih proizvoda;

• uplati naknadu u visini od 100 EUR po prodajnom objektu;

• uplati administrativnu taksu od 5 EUR po prodajnom objektu;

• [zahtjev](http://www.aduvan.co.me/Dokumenti/TrgovciNaMalo/ZahtjevObrazacTrgovciNaMalo.pdf) za izdavanja odobrenja za obavljanje prometa na malo duvanskim proizvodima

**Dokazi**

• dokaz o upisu u CRPS – rješenje o registraciji,

• dokaz o ispunjenosti minimalno tehničkih uslova – prijava trgovine ovjerena od strane Odsjeka za tržišnu inspekciju, za ugostiteljski objekat rješenje/odobrenje za rad izdato od nadležnog organa;

• zaključen ugovor/predugovor sa registrovanim trgovcem na veliko duvanskim proizvodima;

• dokaz iz kaznene evidencije – Ministarstvo pravde,

• dokaz o izvršenoj uplati.

**Naknade**

Licenca/odobrenje: 100 EUR ( po prodajnom objektu)

Administrativna taksa: 5 EUR (po prodajnom objektu)

Administrativna taksa za izdavanje uvjerenja iz kaznene evidencije Ministarstva pravde: 3 EUR (po uvjerenju).

**Plaćanje**

**Iznos: 100 EUR**

Žiro račun: 832-1107-77

Svrha: naknada za izdavanje odobrenja

Korisnik: Ministarstvo finansija

**Iznos: 5 EUR**

Žiro račun: 832-3161419-18

Svrha: taksa za rješenje o ispunjenosti uslova

Korisnik: Ministarstvo finansija

**Iznos: 3 EUR**

Žiro račun: 832-3161233-91

Svrha: taksa za uvjerenje iz kaznene evidencije

Korisnik: Ministarstvo pravde

**Nadležni organi i propisi**

* **izdavanje odobrenja za obavljanje prometa na malo duvanskim proizvodima:**

Ministarstvo finansija

Direkcija za izdavanje odobrenja za obavljanje proizvodnje, obrade i prometa duvanskim proizvodima

Bulevar Stanka Dragojevića br.2

+382 20 244 930

dragana.vucinic@mif.gov.me

petar.jovovic@mif.gov.me

* **izdavanje potvrde/uvjerenja iz kaznene evidencije:**

Ministarstvo pravde - Direkcija za kaznenu i prekršajnu evidenciju

Bulevar Pera Ćetkovića br.259

+382 20 675-439

+382 20 675 439

dijana.scekic@mpa.gov.me

Zakon o duvanu („Službeni list CG“, br.48/08,76/08,40/11 i 42/15) [(Zakon o duvanu)](http://www.aduvan.co.me/Dokumenti/Zakoni/Zakon%20o%20duvanu%20PDF.pdf) ;

Zakon o administrativnim taksama ( „Službeni list CG“, br.18/19) [(Zakon o administrativnim taksama)](https://www.gov.me/dokumenta/0858c977-ed12-40ec-820c-1025b08dd4ea) .

**Dozvole:**

Rok za donošenje licenci/odobrenja: 30 dana.

**Pravni ljekovi**

Mogućnost tužbe u roku od 20 dana Upravnom Sudu Crne Gore.

18.4.2024.